CELEX: 32013R0081
Language: sl
Date: 2013-01-29 00:00:00
Title: Izvedbena uredba Komisije (EU) št. 81/2013 z dne 29. januarja 2013 o spremembi Izvedbene uredbe (EU) št. 1051/2011 glede datotek z mikropodatki za pošiljanje podatkov  Besedilo velja za EGP

30.1.2013   
            
            
               SL
            
            
               Uradni list Evropske unije
            
            
               L 28/1
            
         IZVEDBENA UREDBA KOMISIJE (EU) št. 81/2013
   z dne 29. januarja 2013
   o spremembi Izvedbene uredbe (EU) št. 1051/2011 glede datotek z mikropodatki za pošiljanje podatkov
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 692/2011 Evropskega parlamenta in Sveta z dne 6. julija 2011 o evropski statistiki turizma in razveljavitvi Direktive Sveta 95/57/ES (1) ter zlasti člena 9(2) in (3) Uredbe,
   ob upoštevanju naslednjega:
   
               (1)
            
            
               Uvedba posodobljenega klasifikacijskega sistema je osrednjega pomena za stalna prizadevanja Komisije za ohranitev ustreznosti evropske statistike ob upoštevanju razvoja in sprememb na področju izobraževanja.
            
         
               (2)
            
            
               Organizacija Združenih narodov za izobraževanje, znanost in kulturo (Unesco) je revidirala različico mednarodne standardne klasifikacije izobrazbe (ISCED), ki se doslej uporablja (ISCED 1997), da bi zagotovila njeno skladnost z razvojem politike in struktur izobraževanja in usposabljanja.
            
         
               (3)
            
            
               Zaradi potrebe po mednarodni primerljivosti izobraževalnih statistik morajo države članice in institucije Evropske unije uporabljati klasifikacije izobrazbe, ki so združljive z revidirano mednarodno standardno klasifikacijo izobrazbe ISCED 2011 (ISCED 2011), kakor so jo sprejele države članice Unesco na 36. generalni konferenci novembra 2011.
            
         
               (4)
            
            
               Izvedbeno uredbo Komisije (EU) št. 1051/2011 (2) bi zato bilo treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za evropski statistični sistem –
            
         SPREJELA NASLEDNJO UREDBO:
   Člen 1
   Priloga III k Izvedbeni uredbi (EU) št. 1051/2011 se spremeni, kakor je določeno v Prilogi k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2014.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. januarja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 192, 22.7.2011, str. 17.
   
      (2)  UL L 276, 21.10.2011, str. 13.
   
      PRILOGA
      Opis stolpca 80 (stopnja izobrazbe) Priloge III k Izvedbeni uredbi (EU) št. 1051/2011 se nadomesti z naslednjim:
      
         
                     Stolpec
                  
                  
                     Identifikator
                  
                  
                     Opis
                  
                  
                     Filter/opombe
                  
               
                     „80
                  
                  
                      
                  
                  
                     
                        stopnja dosežene izobrazbe
                     
                  
                  
                     neobvezna spremenljivka, če se ne pošlje: koda = prazno“
                  
               
                      
                  
                  
                     1
                  
                  
                     največ nižja sekundarna (ravni 0–2 ISCED 2011)
                  
                  
                      
                  
               
                      
                  
                  
                     2
                  
                  
                     višja sekundarna in posekundarna (neterciarna) (ravni 3 in 4 ISCED 2011)
                  
                  
                      
                  
               
                      
                  
                  
                     3
                  
                  
                     terciarna (ravni 5–8 ISCED 2011)